
 
 అందరికీ ఆ ఆలోచన బాగా నచ్చింది.
 సరిగ్గా అదే సమయంలో దొడ్డిదారి గుమ్మం దగ్గిర ఆడావాళ్ళ మీటింగ్ జరుగుతోంది.
 "ఎంతకి బరితెగించింది! మగాడు కనిపిస్తేనే ఫర్లాంగ్ దూరం జరుగుతాం మనం. మరి శశిరేఖలాంటి స్త్రీలు మగాళ్లతో మాట్లాడి, వన్నెలన్నీ చూపించి బుట్టలో వేసుకుంటారు. అదీ చిత్రం! అందుకే వాళ్లని నెరజాణలంటారు. మనలాంటి పాపం పుణ్యం తెలియనివాళ్లని అమాయకులంటారు" మానస అంటుంటే మిగిలినవాళ్లు వంత పాడారు. తాము మగాళ్ళతో ఎంత డిస్టెన్స్ మెయిన్ టెయిన్ చేస్తారో ఉదాహరణలతో వివరిస్తున్నారు.
 "మా పుట్టింట్లో - అదే వరదయ్య పాళెంలో ఎంతమంది అబ్బాయిలుండే వాళ్లనుకున్నారు. మా వీధిలో అయితే అబ్బాయిల ఫ్యాక్టరీ వుందేమో ననిపించేంతగా అబ్బాయిలు గిజగిజ వుండే వాళ్లు. కానీ ఏ రోజూ నేను ఓ మగాడితోనైనా మాట్లాడి ఎరగను.
 మనసులో ఏదైనా దురుద్దేశ్యం వుంటే మాట్లాడుతాం. కానీ నాకు అలాంటివి ఏమీలేవు కదా. 'ఆ అమ్మాయి మూగా' అని అడిగేవారంట అబ్బాయిలు" అని ఓ స్త్రీ తన సుగుణాన్ని చెప్పుకుంది.
 ఈ మాటలన్నీ వెనకవున్న గదిలోంచి వింటోంది కాంచనమాల రాత్రి భోజనానికి బియ్యంలో రాళ్లు ఏరుతోందిగానీ మనసు అందులో లగ్నం చేయలేకపోవడంవల్ల అరగంటనుంచీ అదే చేస్తోంది. బియ్యంలో రాళ్లు ఏరడంకన్నా ఎదుటివ్యక్తిమీద రాళ్లు వేయడం బావుంటుంది కాబట్టి ఆడవాళ్ళంతా కలిసి శశిరేఖను తిడుతూంటే ఆమె ఎంజాయ్ చేస్తోంది.
 " ఇట్లాంటి ఆడవాళ్లను మన కళ్ల ముందు వుండనివ్వకూడదు. ఆమెను చూసి మనకీ వెధవ బుద్దులు పుట్టొచ్చు. అప్పుడు ఏమైపోతాయో మన బతుకులు? అందరూ ఆ కాంట్రాక్టర్ లాగా ఆడంగి వాళ్లుంటారా?
 మా ఆయన అయితేనా పెళ్లాం మరొకడితో వెళ్లిపోతున్నానంటే వూరుకునేవాడా? నిలువుగా చీల్చేసి వుండేవాడు" కాంచనమాల గదిలోంచి బయటకొచ్చి ద్వారం దగ్గిర నిలబడి చెప్పింది. అలా అన్నాక కొంచెం ఆగి "మా ఆయన గోపాల్రావు విషయం తెలిసిందే కదా. అంత పౌరుషం వున్న వ్యక్తి" అంది మళ్ళీ ఆమే.
 "నిజమేనమ్మా - మా ఆయన అయితేనా కాళ్లు విరిచేసి మూలప కూర్చోబెట్టేవాడు" మరో స్త్రీ తన భర్త కోపం గురించి చెబుతోంది.
 "మీ భర్తలన్నా, నయం కొట్టడాలతో సరిపెట్టేస్తారు. నా భర్త అయితేనా ఏకంగా పిడిబాకు తీసుకొచ్చి గుండెల్లో పొడిచేసి తను జైలుకి వెళ్లిపోయేవాడు" మరో స్త్రీ ఆ భీకరదృశ్యాన్నంతా కళ్ల ముందుకు తెచ్చుకుని ఆవేశంతో వూగిపోతూ చెప్పింది.
 "అందుకేనమ్మా ఆడదానికి శీలం, మగాడికి పరువూ ముఖ్యమన్నారు" మానస చివరలో అంది.
 "అయినా అదేం పోయేకాలం దానికి. ఇంట్లో తాటిచెట్టంత మగాడ్ని పెట్టుకుని ఈ బయట తిరుగుళ్లు ఎందుకంట?" కాంచనమాల కళ్ళంతా తిప్పుతూ ఆ ప్రశ్నకు తనకు జవాబు దొరకనట్టు అడిగింది.
 "ఇప్పటికి కాదు ఈ లింకు మన వూరికి వచ్చిన్నప్పట్నుంచీ ఇద్దరికీ ఒకరిమీద ఒకరికి గురి. అప్పట్నుంచీ చాటుగా కలుసుకుంటూనే వున్నారు. మొన్నోరోజు ఇద్దరూ ఒకే మంచంమీద - అదీ పగలు ముద్దూ ముచ్చట్లలో వుంటే కాంట్రాక్టర్ చూసి తన్ని తగలేశాడట."
 "అందుకేనన్నమాట మా ఆడపడుచుని ఇస్తామన్నా ఒప్పుకున్నాడు కాదు" ఇన్నాళ్ళకి అసలు విషయం తెలిసినట్టు చెప్పింది కాంచన.
 "అట్లాంటి నీతినియమాలు లేనివాడ్ని చేసుకోవడం కంటే ఏ నీళ్లు లేని బావిలోనో దూకి చావచ్చు" మానస తన కోపాన్నంతా మెటికల విరుపులో చూపించింది.
 ఇక్కడ ఇలా వుంటే అవతలి వీధిలో దేవాలయం దగ్గర రెండు గుంపులు ఇదే విషయంపై చర్చించుకుంటున్నారు. వీళ్లంతా డబ్బులో వెనుకబడిన వాళ్ళు కాబట్టి ఎవరైనా వింటే ఎటుపోయి ఎటు వస్తుందోనని కొంత గొంతు తగ్గించి రహస్యంగా మాట్లాడుకుంటున్నారు.
 "మా దొర చాలా మంచివాడకున్నాడనుకున్నా, కానీ చివరికి ఇలాంటివాడని తేలింది. ఛీఛఈ - ముఖం చూడడానికే ఇష్టపడడంలేదనుకో. కానీ పొట్ట జరగాలంటే అలాంటి సిగ్గు ఎగ్గూ లేనివాళ్ల దగ్గరైనా పని చేయాలి" సురేష్ వర్మ లాంటి వ్యక్తి దగ్గర పనిచేయాల్సి రావడం ఎంత బాధాకరంగా వుంటుందో చెబుతున్నాడు బాబు.
 "అదే మా సార్ వున్నాడు. ఎంత మహానుభావుడు! ఇలాంటి చిల్లరవేషాలు వెయ్యడు. ఇలాంటి నీతిమాలిన పనులు అసలు చెయ్యడు. మా ఇంటికి డైరెక్టుగా వస్తాడు. అయినా మాకతడంటే ఎంత మర్యాద! తోబుట్టువులాగా చూసుకుంటాడు. అలా వుండాలి మనిషంటే" దాసూ ఆవేశంతో చెప్పాడు. అక్కడున్న వాళ్లంతా కళ్లు కూడా ఆర్పకుండా చూస్తూ వింటున్నారు.
 "ఛీఛీ. ఇలాంటి దొంగబుద్దులు ఎందుకు? గొప్ప కుటుంబాల్లో పుడతారే తప్ప చీప్ బుద్దులు. ఎంచక్కా పెళ్లిచేసుకుని పెళ్లాంతో గడిపితే ఎంత మర్యాదగా వుంటుంది. ఎంత ఆనందంగా వుంటుంది. అయినా పరాయి ఆడపిల్లమీద చెయ్యి వెయ్యడానికి ఎలా మనసు ఒప్పుకుందో నాకైతే అర్దం కాదు.
  ఇలా మాట్లాడుతున్న బాబు ఏదో గుర్తొచ్చినట్టు "ఇంతకీ మీ ఓనర్ హాయిగా ఓ అమ్మాయిని వాడుకుని వదిలేశాడన్నమాట. లేకుంటే నిన్నటి నుంచి ఎక్కడికి వెళ్ళినట్టు?" అంటూ ప్రశ్నవేశాడు అందరికీ.
 దేవాలయం దగ్గర దాసూ, బాబు ఏకంగా సురేష్ వర్మను తిడుతున్న సమయంలో దాసు భార్య ఉమ ఏకంగా తన ఇంటిదగ్గరే మీటింగ్ పెట్టేసింది.
 "అవ్వ....!" అంటూ ఆశ్చర్యం ప్రకటించడానికి బుగ్గలు నొక్కుకుంటూ " ఆ కాంట్రాక్టర్ అయితే సరిపోయిందిగానీ, నా భర్తలాంటివాడు అయితేనా ఏ అర్దరాత్రో అపరాత్రో దారికాచి ఆ సురేష్ వర్మ ను ఒక్కవేటుతో నరికేసివుండేవాడు. నీకు తెలుసుకదా ఆయనకోసం. ఆయన మనసు. ఇంటిగౌరవం కోసం ప్రాణాలిస్తాడు. అదే పోయినప్పుడు నిలువునా ప్రాణాలు తీస్తాడు. ..." అని ఆపైన ఆవేశంతో మాటరాకుండా ఆగింది ఉమ.
 "అవునమ్మా... అవును. మనలాంటివాళ్ళవల్లే ఈ భూప్రపంచం మీద ఆ కాసిన్ని వర్షాలైనా పడుతున్నాయి" అప్పు అడగకూడదని అప్పు ఇచ్చినవాడికి కోడల్ని అప్పజెప్పిన రమణమ్మ చెప్పింది.
 "మన స్త్రీలకంతా మచ్చతెచ్చిన ఆ శశిరేఖను ఊరకనే వదిలిపెట్టకూడదు. వెంటనే మన వూర్నించి తరిమెయ్యాలి" అంతా కోపంతో పళ్లు కొరికారు.
 మరో గంటలో ఊరువూరంతా ఈ విషయం పాకిపోయింది. బరి తెగించి, ఒళ్ళు కొవ్వెక్కి, భర్తను వదిలిపెట్టి, మరో వ్యక్తితో వెళ్ళిపోవడానికి సిద్దపడ్డ శశిరేఖను ఆశ్రమంలో వుండనివ్వకూడదు.
 ఇలాంటి ఆశ్రమాన్ని నిర్వహించకూడదని, దీనిని మూసివేయాలని చింతామణి, గంగారత్నంలను హెచ్చరించాలని ఊరంతా ఒకమాటపై నిలబడి నిర్ణయం తీసుకుంది.
 ఊర్లోని పిల్లాజెల్లా, ముసలీముతకా, ఆడమగా - అంతా రోడ్డు దగ్గిరకి బయలుదేరారు.
 అప్పటివరకు మబ్బులచాటున ముఖం దాచుకున్న సూర్యుడు ఆ ఊరిజనం కోపంలాగే బయటపడ్డాడు.
 ఇప్పుడు ఎంత తీక్షణంగా వుంది.
 అందరూ ఆశ్రమం వైపు కదిలారు.
                                   * * * *

 
 andarikee aa aalochana baga nachindi.
 sarigga adhe samayamlo doddidaari gummam daggira aadaavaalla meating jarugutondi.
 "entaki bariteginchindi! magaadu kanipistene furlang dooram jarugutam manam. mari sasirekhalanti streelu magaallatho matladi, vannelannii chuupinchi buttalo vesukuntaaru. adhee chitram! anduke vaallani nerajaanalantaaru. manalanti paapam punyam teliyanivaallani amaayakulantaaru" maanasa antunte migilinavallu vanta paadaaru. taamu magaallatho entha distens main tain chestaro udaaharanalatoe vivaristunnaaru.
 "maa puttintlo - adhe varadayya paalemlo entamandi abbailunde vaallanukunnaaru. maa veedhilo ayithe abbaila factory vundemo nanipinchentagaa abbailu gijagija vunde vaallu. cony e roojoo nenu oo magaditonaina matladi eraganu.
 manasulo edaina duruddesyam vunte matladutam. cony naaku alantivi emilevu kada. 'aa ammai muugaa' ani adigevaranta abbailu" ani oo stree tana sugunaanni cheppukundi.
 ee maatalannee venakavunna gadilonchi vintondi kanchanamala raatri bhojananiki biyyamlo raallu erutondigani manasu andulo lagnam cheyalekapovadamvalla aragantanunchii adhe chestondi. biyyamlo raallu eradankanna edutivyaktimiida raallu veyadam bavuntundi kabatti aadavaallantaa kalisi sasirekhanu tidutunte aame enjay chestondi.
 " itlanti aadavaallanu mana kalla mundu vundanivvakudadu. aamenu chusi manakee vedhava buddulu puttochu. appudu emaipotayo mana batukulu? andaruu aa contractor laga aadangi valluntara?
 maa aayana ayitena pellam marokaditho vellipotunnanante voorukunevada? niluvugaa cheelchesi vundevaadu" kanchanamala gadilonchi bayatakochi dwaram daggira nilabadi cheppindi. alaa annaka konchem aagi "maa aayana gopalrao vishayam telisinde kada. anta pourusham vunna vyakti" andi mallee aame.
 "nijamenamma - maa aayana ayitena kaallu virichesi moolapa koorchobettevadu" maro stree tana bharta kopam gurinchi chebutondi.
 "mee bhartalanna, nayam kottadaalato saripettestaaru. naa bharta ayitena ekamgaa pidibaaku teesukochi gundello podichesi tanu jailuki vellipoyevadu" maro stree aa bheekaradrushyaannantaa kalla munduku tecchukuni aavesamto voogipothu cheppindi.
 "andukenamma aadadaaniki sheelam, magadiki paruvuu mukhyamannaru" maanasa chivaralo andi.
 "aina adem poyekalam daaniki. intlo taatichettamta magaadni pettukuni ee bayata tirugullu endukanta?" kanchanamala kallanta tipputuu aa prasnaku tanaku jawabu dorakanattu adigindi.
 "ippatiki kaadu ee linku mana vooriki vachinnappatnunchi iddarikee okarimeeda okariki guri. appatnunchii chaatugaa kalusukuntune vunnaru. monnoroju iddaruu oke manchammeeda - adhee pagalu mudduu muchatlalo vunte contractor chusi tanni tagalesadata."
 "andukenannamata maa aadapaduchuni istamanna oppukunnadu kaadu" innaallaki asalu vishayam telisinattu cheppindi kaanchana.
 "atlanti neetiniyamaalu lenivaadni chesukovadam kante e neellu laeni bavilono dooki chaavachhu" maanasa tana kopannanta metikala virupulo choopinchindi.
 ikkada ilaa vunte avatali veedhilo devalayam daggara rendu gumpulu ide vishayampai charchinchukuntunnaaru. veellantaa dabbulo venukabadina vaallu kabatti evaraina vinte etupoyi etu vastundoonani kontha gontu tagginchi rahasyamgaa matladukuntunnaru.
 "maa dora chala manchivaadakunnaadanukuna, cony chivariki ilantivadani telindi. cheeaeeeeee - mukham chudadanike ishtapadadamledanuko. cony potta jaragalante alanti siggu eggu lenivalla daggaraina pani cheyali" suresh varma lanti vyakti daggara panicheyalsi ravadam entha baadhaakaramgaa vuntundo chebutunnadu baabu.
 "adhe maa sar vunnadu. entha mahanubhavudu! ilanti chillaraveshaalu veyyadu. ilanti neetimaalina panulu asalu cheyyadu. maa intiki directuga vastaadu. aina makatadante entha maryaada! tobuttuvulaga chusukuntadu. alaa vundaali manishante" daasuu aavesamto cheppaadu. akkadunna vaallantaa kallu kuudaa arpakunda chustuu vintunnaaru.
 "cheechii. ilanti dongabuddulu enduku? goppa kutumbaallo pudatare tappa cheep buddulu. enchakka pellichesukuni pellaamtho gadipithe entha maryaadagaa vuntundi. entha aanandamgaa vuntundi. aina paraayi aadapillameeda cheyyi veyyadaaniki ela manasu oppukundo naakaithe ardam kaadu.
  ilaa maatlaadutunna baabu edho gurtochinattu "intakee mee onar haayigaa oo ammayini vaadukuni vadilesadannamata. lekunte ninnati nunchi ekkadiki vellinattu?" antuu prasnavesaadu andarikee.
 devalayam daggara daasuu, baabu ekamgaa suresh varmanu tidutunna samayamlo daasu bharya uma ekamgaa tana intidaggare meating pettesindi.
 "avva....!" antuu aascharyam prakatinchadaaniki buggalu nokkukuntu " aa contractor ayithe saripoyindigaanii, naa bhartalantivadu ayitena e ardaraatro aparaatro daarikaachi aa suresh varma nu okkavetuto narikesivundevadu. neeku telusukadaa aayanakosam. aayana manasu. intigouravam kosam praanaalistaadu. adhe poinappudu niluvuna praanaalu teestaadu. ..." ani aapaina aavesamto matarakunda aagindi uma.
 "avunamma... avunu. manalantivallavalle ee bhooprapancham meeda aa kaasinni varshalaina padutunnaayi" appu adagakudadani appu ichinavaadiki kodalni appajeppina ramanamma cheppindi.
 "mana streelakantaa machchatechina aa sasirekhanu oorakane vadilipettakudadu. ventane mana voorninchi tarimeyyaali" antaa kopamtho pallu korikaru.
 maro gantalo ooruvuurantaa ee vishayam paakipoyindi. bari teginchi, ollu kovvekki, bhartanu vadilipetti, maro vyaktito vellipovadaaniki siddapadda sasirekhanu aashramamlo vundanivvakudadu.
 ilanti aashramaanni nirvahinchakudadani, deenini moosiveyaalani chintamani, gangaaratnamlanu heccharinchaalani oorantaa okamaatapai nilabadi nirnayam teesukundi.
 oorlooni pillajella, musaleemutakaa, aadamagaa - antaa roddu daggiraki bayaluderaaru.
 appativaraku mabbulachaatuna mukham daachukunna suuryudu aa oorijanam kopamlage bayatapaddadu.
 ippudu entha teekshanamgaa vundi.
 andaruu aashramam vaipu kadilaaru.
                                   * * * *